OpenLLM-France/wikimedia huggingface dataset:
# Apodemus latronum

Apodemus latronum és una espècie de mamífer rosegador de la família dels múrids. Són rosegadors de petites dimensions, amb una llargada de cap a gropa de 92 a 107 mm i una cua de 100 a 120 mm. Es troba a les províncies de Qinghai i Sichuan de la Xina i a Myanmar. És una espècie nocturna que viu en boscs alpins i els prats adjacents a una altitud de 2.700 a 4.000 msnm.

## Referències

* ↑ Francis, Charles M. A Guide to the Mammals of Southeast Asia. Princeton University Press, 2008. ISBN 978-0-691-13551-9.
* ↑ Wilson, Don E. (ed.); Reeder, DeeAnn M. (ed). Mammal Species of the World (en anglès). 3a edició. Baltimore: Johns Hopkins University Press, 2005. ISBN 978-0-8018-8221-0. OCLC 62265494.
* ↑ «Apodemus latronum» (en anglès). Llista Vermella de la UICN. Unió Internacional per a la Conservació de la Natura (UICN).
# Apodemus draco

Apodemus draco és una espècie de mamífer rosegador de la família dels múrids. Són rosegadors de petites dimensions, amb una llargada de cap a gropa de 87 a 106 mm i amb una cua de 80 a 102 mm. Es troba a la Xina, l'Índia i Myanmar. És una espècie nocturna i viu en boscos perennifolis i pluvials a 1.335-3.816 msnm.

## Referències

* ↑ Francis, Charles M. A Guide to the Mammals of Southeast Asia. Princeton University Press, 2008. ISBN 978-0-691-13551-9.
* ↑ Musser, G. G.; Carleton, M. D. «Superfamily Muroidea». A: Mammal Species of the World (en anglès). 3a edició. Johns Hopkins University Press, 2005, p. 894-1.531. ISBN 978-0-8018-8221-0. OCLC 62265494.
* ↑ Lunde, D.; Molur, S. «Apodemus draco». Llista Vermella de la UICN. UICN, 2008, 2008, pàg. e.T1891A8681272 [Consulta: 16 setembre 2016].
# Apodemus chevrieri

Apodemus chevrieri és una espècie de mamífer rosegador de la família dels múrids. Només es troba a la Xina. Són rosegadors de petites dimensions, amb una llargada de cap a gropa de 80 a 110 mm i amb una cua de 72 a 105 mm. Viu en zones agrícoles, parts i boscos oberts entre 1.800 i 2.300 msnm.

## Referències

* ↑ Wilson, Don E. (ed.); Reeder, DeeAnn M. (ed). Mammal Species of the World (en anglès). 3a edició. Baltimore: Johns Hopkins University Press, 2005. ISBN 978-0-8018-8221-0. OCLC 62265494.
* ↑ Andrew T.Smith & Yan Xie. A guide to the Mammals of China. Princeton University Press, 2008. ISBN 978-0-691-09984-2.
* ↑ «Apodemus chevrieri» (en anglès). Llista Vermella de la UICN. Unió Internacional per a la Conservació de la Natura (UICN).
# Allactaga bullata

Allactaga bullata és una espècie de mamífer rosegador de la família dels dipòdids. Viu a Mongòlia i la Xina (Gansu, Mongòlia Interior i Xinjiang). Es tracta d'un animal nocturn que s'alimenta de llavors, arrels, tubercles, insectes i larves. Els seus hàbitats naturals són els deserts i les estepes. És una espècie en risc mínim, és a dir, no sembla que hi hagi cap amenaça significativa per a la seva supervivència.

## Referències

* ↑ Batsaikhan, N.; Avirmed, D.; Shar, S.; Smith, A. T. Allactaga bullata. UICN 2008. Llista Vermella d'espècies amenaçades de la UICN, edició 2008, consultada el 29 desembre 2015.
Espècies vivents de dipòdids :
Regne: Animalia · Embrancament: Chordata · Classe: Mammalia · Ordre: Rodentia · Subordre: Myomorpha :
Allactaginae :
Cardiocraniinae :
Dipodinae :
Euchoreutinae :
Categoria :
# Jean-Baptiste-Pierre Bevière

Jean-Baptiste-Pierre Bevière (1723-1807) és conegut per haver redactat el jurament del Joc de Pilota durant la Revolució Francesa. Constituent durant l'Imperi, es troba enterrat al Panteó de París.

## Referències

* ↑ Massicot, Jean. La période révolutionnaire (en francès). Lulu.com, 2011, p. 189. ISBN 978-1-4461-5012-2.
* ↑ Portefin, Claude-Odette. Généalogie de la famille Delamotte (Champagne): suivie de notices historiques sur Pressigny, Broncourt et Fayl-Billot (Fayl-la-Forêt, Haute-Marne) (en francès). C.O. Portefin, 1989, p. 29.
# Certamen Internacional de Bandes de Música Vila d'Altea

El Certamen Internacional de Bandes de Música "Vila d'Altea" és un concurs musical per a bandes de música que se celebra al Palau d'Arts de la vila valenciana d'Altea (Marina Baixa).

## Història

La Societat Filarmònica Alteanense va convocar per primera vegada el certamen el 1949, però les dificultats econòmiques de l'època no van permetre que aquesta iniciativa tingués continuïtat pel que no va ser fins a 1973 quan es va convocar la segona edició. Des d'aquesta data fins als nostres dies, amb el patrocini de l'Ajuntament d'Altea i d'altres entitats i organismes, i amb l'organització de la Societat Filarmònica Alteanense, no hi ha hagut cap interrupció. Fins a l'any 1978, el Certamen va tenir caràcter provincial. Des de 1979 fins a 1989, el Certamen es va convocar amb categoria regional. A partir de 1990, el Certamen va assumir categoria estatal. Prestigiosos compositors i directors, com J. Alfosea, Carlos Cosmén, J.M. Cervera, Jesús Montalbán, Vicente Sempere, Gerardo Pérez Busquier, Julio Ribelles, José Ferriz, Eduardo Cifre, Vicente Perelló, Bernabé Sanchis, Moisés Davia, Salvador Chuliá, Francisco Signes, Luis Blanes, Jef Penders, Rafael Talens Pelló, Bernat Adam Ferrero, Pablo Sánchez Torrella, Francisco Grau Vegara, Enrique García Asensio, Antón García Abril, Vicente Zarzo, Josep Vicent Egea, Johan de Meij… han estat algunes de les personalitats del món de la música que han jutjat les actuacions de les excepcionals agrupacions musicals que han competit amb esportivitat per a merèixer el màxim guardó.
L'any 1996 marca una important fita històric en el Certamen. Amb motiu de la 25a edició, la Societat Filarmònica Alteanense dona un nou impuls a aquest esdeveniment amb la convocatòria internacional, premis importants, jurats de gran qualificació musical i una acurada organització són les claus perquè el Certamen Internacional de Bandes de Música Vila d'Altea hagi merescut any rere any el reconeixement i el prestigi a nivell estatal i internacional.

## Referències

* ↑ «Història» (en va). Arxivat de l'original el 2022-01-09. [Consulta: 9 gener 2022].

## Enllaços externs

* Web oficial del Certamen
# Cerura iberica

Cerura iberica és una espècie de lepidòpters ditrisis de la família dels notodòntids (Notodontidae). És una espècie present a la península Ibèrica.

## Descripció

Cerura iberica té les ales anteriors blanques amb línies fosques en ziga-zaga i diverses línies de color ocre, més fosques i definides en les femelles; les ales posteriors són blanques amb línies grises. El cos i les potes estan recoberts de densa pubescència. Les antenes són de color negre amb la base blanca i tenen aspecte filiforme en les femelles i plomós en els mascles.
Els adults volen entre juny i juliol i fan uns 7,5 centímetres d'envergadura. En aquesta fase no s'alimenten, i viuen el temps just d'aparellar-se i dipositar els ous.
L'eruga és de color verd amb una taca de color marró vermellosa. S'alimenta de pollancres (Populus) i salzes (Salix).

## Referències

* ↑ «BioLib - Cerura iberica» (en anglès). [Consulta: 1r novembre 2024].
* ↑ «Biodiversidad Virtual» (en castellà). [Consulta: 20 gener 2016].
* 1 2 3 «Animalandia» (en castellà). [Consulta: 20 gener 2016].

## Enllaços externs

* Cerura iberica - Biodiversity Heritage Library - Bibliografia
# Biloxi Blues

Biloxi Blues és una pel·lícula estatunidenca dirigida per Mike Nichols i estrenada el 1988. Es tracta d'una adaptació cinematogràfica de l'obra teatral homònima de Neil Simon.
La pel·lícula es va estrenar a 1.239 pantalles als Estats Units i va obtenir 7.093.325 dòlars el cap de setmana d'estrena, ocupant el lloc número 1 a taquilla. Finalment, va ingressar 43.184.798 dòlars als Estats Units i 8.500.000 dòlars als mercats exteriors per a una taquilla total mundial de 51.684.798 dòlars.
La trama se centra en Eugene Jerome, un jove que acaba d'entrar en l'exèrcit. Ens explica la seva història durant les 10 setmanes de formació militar.

## Argument

La història se centra en Eugene Morris Jerome, un jueu de Brooklyn de 20 anys, que és cridat a files per l'exèrcit dels Estats Units durant l'últim any de la Segona Guerra Mundial. És enviat a Biloxi, Mississipi, per a entrenament bàsic. Allà aprèn a bregar amb companys soldats de totes les classes socials, s'enamora i perd la seva virginitat en circumstàncies poc ideals, mentre ha de ensortir-se'n amb un excèntric instructor de l'exèrcit.

## Repartiment

* Matthew Broderick: Eugene Morris Jerome
* Christopher Walken: Sergent Merwin J. Toomey
* Matt Mulhern: Joseph Wykowski
* Corey Parker: Arnold B. Epstein
* Casey Siemaszko: Don Carney
* Markus Flanagan: Roy Selridge
* Michael Dolan: James J. Hennessey
* Penelope Ann Miller: Daisy
* Park Overall: Rowena
* David Schwimmer: un soldat al tren

## Crítica

Biloxi Blues va rebre crítiques generalment positives. Va obtenir un 81% de valoració positiva a Rotten Tomatoes, percentatge basat en 26 opinions.

## Referències

* ↑ «Biloxi Blues (1988) - Box Office Mojo».
* ↑ Biloxi Blues a Rotten Tomatoes (anglès)
# La matança de Texas 4

La matança de Texas 4 (títol original: The Return of the Texas Chainsaw Massacre) és una pel·lícula de terror estatunidenca de Kim Henkel estrenada l'any 1994. Aquest film és el quart lliurament de la sèrie dels films La matança de Texas creada per Tobe Hooper. Ha estat doblada al català.

## Argument

Un grup de joves adolescents, tornant de la seva tarda de promoció de fi d'estudis, es troben perduts en ple Texas després d'un accident de cotxe al bosc, i el conductor del segon cotxe ha mort. Marxen a buscar ajuda però atreuen ràpidament la cobdícia de la família caníbal Sawyer i és així com la seva nit de ball es transformarà en un autèntic malson.

## Repartiment

* Renée Zellweger: Jenny
* Matthew McConaughey: Vilmer
* Robert Jacks: Leatherface
* Tonie Perensky: Darla
* Joe Stevens: W.E
* Lisa Marie Newmyer: Heather
* John Harrison: Sean
* Marilyn Burns: Sally Hardesty (no surt als crèdits)

## Sobre la pel·lícula

* El film es dirigit per Kim Henkel, el guionista i productor dels dos primers films. Es va associar amb Tobe Hooper en tots els projectes en relació amb el film original.
* Marilyn Burns fa una aparició al final del film sempre amb el paper de Sally Hardesty com a pacient en un hospital o al film precedent, és diu que Sally hi havia mort l'any 1977.
* Es pot igualment veure altres dos actors del primer film que són Paul A. Partain que feia de Franklin Hardesty i John Dugan que feia d'avi.
* Robert Jacks interpreta Leatherface després de Gunnar Hansen, Bill Johnson, R.A. Mihailoff i Kane Hodder (especialista en el 3r lliurament).

## Referències

* ↑ «La matança de Texas 4». esadir.cat.
* ↑ «The Return of the Texas Chainsaw Massacre». The New York Times.
* 1 2 «[ http://www.imdb.com/title/tt0110978/trivia?ref_=tt_trv_trv trivia]». ImdB.
# Cecilia, vergine romana

Cecilia, vergine romana és una obra per a cor mixt i orquestra del compositor estonià Arvo Pärt composta l'any 2000. Va ser una comanda de l'Agenzia romana per la preparazione del Giubileo, que era l'organisme responsable de l'organització de l'Any Sant 2000 a Roma. Està dedicada al director d'orquestra Myung-Whun Chung i al cor i orquestra de l'Acadèmia de Santa Cecília a Roma, que la van estrenar a Roma el 19 de novembre del 2000, amb repeticions els dies 20 i 21 de novembre.

## Origen i context

Pärt va trobar les paraules en llatí de Cecilia, vergine romana al Breviarium Romanum (S. Ceciliae Virg. Et Mart., Lectio III del 22 de novembre) del seminari de la ciutat austríaca de Graz. En la litúrgia antiga aquestes paraules eren llegides durant l'hora canònica nocturna (Matutin) de la festa de Santa Cecília el 22 de novembre. El text conté una descripció concisa de la vida de la santa. Una traducció antiga del text a l'italià es va localitzar a la biblioteca del Monastero di Bose al nord d'Itàlia.
Cecília va ser una noble romana martiritzada per les seves creences cristianes cap a l'any 230. És considerada la patrona de la música, especialment la de l'església, des del segle XV.

## Anàlisi musical

Pärt va posar música a la tercera lectura del Breviarium Romanum en un sol moviment d'uns 18 minuts amb un cor a un cor de quatre parts (sopranos, contralts, tenors, baixos) i una orquestra de mida considerable, amb dues flautes, dos oboès, dos clarinets, dos fagots, quatre trompes, dues trompetes, dos trombons, tuba, percussió (dos intèrprets), arpa i cordes. La partitura segueix els esdeveniments de la vida de la santa com a estacions d'un Via Crucis.
La secció final (que evoca una mica a Glass en les seves tríades oscil·lants) conté alguns dels moments més bells del compositor.

## Enregistraments

La composició va ser gravada, juntament amb altres obres de Pärt, titulades In principio, pel Cor de cambra de la Filharmònica d'Estònia dirigida per Tõnu Kaljuste a ECM Records el 2009. La col·lecció també inclou Da pacem Domine, entre d'altres. També va ser gravat amb altres obres de Pärt pel cor i l'orquestra de Bayerischer Rundfunk, dirigida per Ulf Schirmer.

## Referències

* 1 2 «Informació de l'obra» (en anglès). Universal Edition. [Consulta: 19 desembre 2018].
* ↑ «Cecilia, vergine romana (2000 -2002)». IRCAM.
* ↑ «Cecilia e la minestra del monastero» (en italià). L'Osservatore romano. Arxivat de l'original el 19 de novembre 2018. [Consulta: 19 desembre 2018].
* 1 2 Siôn, Pwyll ap. «Ressenya del disc» (en anglès). Gramophone. [Consulta: 19 desembre 2018].
* ↑ «In principio». ECM Records. [Consulta: 18 novembre 2018].
# Casasnòvas del Pont

Casasnòvas del Pont (en francès Bout-du-Pont-de-Larn) és un municipi francès situat al departament del Tarn i a la regió d'Occitània.

## Demografia

Evolució demogràfica :
| 1962 | 1968 | 1975 | 1982 | 1990 | 1999 | 2007 |
| 596 | 611 | 548 | 759 | 2.054 | 1.070 | 1.043 |
| Des de 1962: població sense dobles comptes |||||||

## Administració

Llista d'alcaldes :
| Període | Identitat | Partit |
| 2001-2008 | Jean Marty | |
| 2008- | Bernard Prat | |

## Referències

* ↑ Toponímia occitana
# Un mapa del món

Un mapa del món (títol original: A Map of the World) és una pel·lícula estatunidenca dramàtica dirigida per Scott Elliott l'any 1999. Està inspirada en una novel·la de Jane Hamilton apareguda l'any 1994, A Map of the World. Ha estat doblada al català.

## Argument

Alice Goodwin (Sigourney Weaver) porta un vida modesta però tranquil·la en un poble de Wisconsin. Mare de dues nenes, està feliçment casada amb un granger (David Strathairn) i adora el seu treball d'infermera a l'escola del poble. Un matí, un absurd però tràgic accident posarà la seva vida panxa enlaire, i ja res tornarà a ser com abans.

## Repartiment

* Sigourney Weaver: Alice Goodwin
* Julianne Moore: Theresa Collins
* Dara Perlmutter: Emma Goodwin
* David Strathairn: Howard Goodwin
* Arliss Howard: Paul Reverdy
* Kayla Perlmutter: Clara Goodwin
* Deborah Lobban: Wilma Becker
* Chloë Sevigny: Carole Mackessy
* Marc Donato: Robbie Mackessy

## Rebuda
### Premis 1999

    Globus d'or: Nominada Millor actriu principal - Drama (Sigourney Weaver)

### Crítica

* "Weaver, en la millor interpretació que ha fet mai -i mira que en té de bones-, digna de tots els premis, de tots els Oscar"
* "El treball de Weaver frega l'eminent"

## Referències

* ↑ «Un mapa del món». esadir.cat.
* ↑ Lyman, Rick «At the Movies» (en anglès). The New York Times, 26-11-1999. ISSN: 0362-4331.
* ↑ Boyero, Javier «Mi mapa del mundo». Cinemanía.
* ↑ Fernández Santos, Ángel «Mi mapa del mundo». El País.
# Brachyrhaphis

Brachyrhaphis és un gènere de peixos de la família dels pecílids i de l'ordre dels ciprinodontiformes.

## Referències

* ↑ BioLib (anglès)
* ↑ FishBase (anglès)
* ↑ The Taxonomicon (anglès)
* ↑ UNEP-WCMC Species Database (anglès)

## Bibliografia

* Moyle, P. i J. Cech.: Fishes: An Introduction to Ichthyology, 4a edició, Upper Saddle River, Nova Jersey,Estats Units, Prentice-Hall. Any 2000.
* Nelson, J.: Fishes of the World, 3a edició. Nova York, Units, John Wiley and Sons. 1994
* Wheeler, A.: The World Encyclopedia of Fishes, 2a edició, Londres, Macdonald. 1985
# Palasanjas

Palajanjas (en francès Palazinges) és un municipi francès situat al departament de la Corresa i a la regió de la Nova Aquitània.

## Demografia

Evolució demogràfica :
| 1962 | 1968 | 1975 | 1982 | 1990 | 1999 | 2007 |
| 83 | 95 | 99 | 100 | 115 | 103 | 111 |
| Des de 1962: població sense dobles comptes |||||||

## Administració

Llista d'alcaldes :
| Període | Identitat | Partit |
| 2001-2008 | Alexandre Mesturoux | |
| 2008- | Yves Pouchou | |

## Referències

* ↑ Toponímia occitana a lemosin.net i toponímia de la Corresa.
# Bad Ems

Bad Ems és una ciutat de Renània-Palatinat, Alemanya. És la seu administrativa del districte rural de Rhin-Lahn i és coneguda com a balneari al riu Lahn. Bad Ems va ser la seu del municipi col·lectiu de Bad Ems, que s'ha fusionat amb el municipi col·lectiu de Bad Ems-Nassau. El municipi té uns 9.000 habitants.
L'any 2021, la ciutat va passar a formar part del Patrimoni de la Humanitat de la UNESCO amb el nom de "Grans ciutats balnearis d'Europa", a causa de les seves famoses aigües termals i l'arquitectura dels segles XVIII-XX que testimonien la popularitat dels balnearis a Europa durant aquesta època.

## Economia

L'economia de Bad Ems es basa principalment en la seva condició de ciutat-balneari, però tanmateix abarca camps com ara la medicina, l'enginyeria elèctrica i el turisme.

### Fonts minerals

Les fonts termals de la població són riques en bicarbonat de sodi i tenen temperatures entre 27 i 57 graus C. S'originen a partir de la infiltració d'aigües subterrànies de la formació del Devonià inferior. A partir d'aquesta aigua mineral s'obté sal d'Ems natural, i també es comercialitza per separat per beure i per inhalació; quan s'inhala amb un vaporitzador, l'aigua té un efecte beneficiós sobre el mal de coll.

## Referències

* ↑ Landwehr, Andreas «'Great Spas of Europe' awarded UNESCO World Heritage status». Deutsche Presse-Agentur, 24-07-2021. Arxivat 25 de juliol 2021 a Wayback Machine.
* ↑ «The Great Spa Towns of Europe». UNESCO World Heritage Centre. [Consulta: 25 juliol 2021].
* 1 2 Nomination of the Great Spas of Europe for inclusion on the World Heritage List. United Nations Educational, Scientific, and Cultural Organization.
* ↑ «Emser Kränchen Tafelwasser - Informationen». emser-kraenchen-tafelwasser.de. Arxivat de l'original el 2019-06-05. [Consulta: 5 juny 2019].
# Campionat del Món de SuperEnduro

El Campionat del Món de SuperEnduro (oficialment: FIM SuperEnduro World Championship), regulat per la FIM, és la màxima competició internacional de SuperEnduro. La temporada de curses va d'octubre a març per tal de no coincidir amb el Campionat del Món d'enduro.
La competició s'anomenà FIM Indoor Enduro World Cup fins a la temporada 2009/10 i a partir de la següent assolí el rang de Campionat del Món amb el nom de FIM Indoor Enduro World Championship (Campionat del Món d'enduro indoor). La temporada següent, atès que aquesta mena de modalitat, coneguda inicialment com a enduro indoor, s'havia anat consolidant internacionalment amb la denominació de "SuperEnduro", el campionat adoptà el nom actual.

## Història

La primera copa mundial fou instaurada per tal d'aplegar un seguit de proves indoor que es venien celebrant des del 2000, any en què es creà la prova pionera d'aquesta disciplina: l'Enduro Indoor de Barcelona. Des de la temporada 2012/13, el campionat està promogut per ABC Communication, la mateixa empresa que gestionava aleshores el mundial d'enduro. Tot i que les proves se celebren principalment a Europa, de cara a la temporada 2013/14 se'n van incloure dues a Amèrica (Brasil i Mèxic). La temporada 2017/18 es creà una copa del món addicional per a pilots Júnior (la FIM Junior SuperEnduro World Cup), mentre que la categoria màxima original es reanomenà Prestige.

## Llista de guanyadors

    A 26 de novembre de 2024

### Prestige

| Temporada | Campió | Motocicleta |
| 2007/08 | David Knight | KTM |
| 2008/09 | Ivan Cervantes | KTM |
| 2009/10 | Tadeusz Blazusiak | KTM |
| 2010/11 | Tadeusz Blazusiak | KTM |
| 2011/12 | Tadeusz Blazusiak | KTM |
| 2012/13 | Tadeusz Blazusiak | KTM |
| 2013/14 | Tadeusz Blazusiak | KTM |
| 2014/15 | Tadeusz Blazusiak | KTM |
| 2015/16 | Colton Haaker | Husqvarna |
| 2016/17 | Colton Haaker | Husqvarna |
| 2017/18 | Cody Webb | KTM |
| 2018/19 | Colton Haaker | Husqvarna |
| 2019/20 | Billy Bolt | Husqvarna |
| 2020/21 | No disputat (COVID-19) | No disputat (COVID-19) |
| 2021/22 | Billy Bolt | Husqvarna |
| 2022/23 | Billy Bolt | Husqvarna |
| 2023/24 | Billy Bolt | Husqvarna |

#### Notes

* ↑ Primera edició com a Campionat del món
* ↑ Primera edició com a SuperEnduro

### Junior

| Temporada | Campió | Motocicleta |
| 2017/18 | Kevin Gallas | Husqvarna |
| 2018/19 | William Hoare | Husqvarna |
| 2019/20 | Teodor Kabakchiev | KTM |
| 2020/21 | No disputat (COVID-19) | No disputat (COVID-19) |
| 2021/22 | Dominik Olszowy | Gas Gas |
| 2022/23 | Mitch Brightmore | Gas Gas |
| 2023/24 | Ashton Brightmore | Gas Gas |

## Enllaços externs

* Lloc Web oficial (anglès)
* El mundial de SuperEnduro Prestige al Web de la FIM (anglès)
* La copa de SuperEnduro Júnior al Web de la FIM (anglès)
# Hotel Suís

L'Hotel Suís és una obra modernista de Sabadell (Vallès Occidental), obra de Juli Batllevell i Arús, protegida com a Bé Cultural d'Interès Local.

## Descripció

Edifici cantoner que presenta planta baixa i dos pisos. La façana és de llenguatge modernista i combina el maó vist, els esgrafiats amb motius florals, la pedra treballada i les ceràmiques. Al xamfrà hi ha una gran balconada que recolza sobre una pilastra. Cal destacar també el ferro forjat dels balcons i de l'entrada. L'entrada forma un cancell separat del carrer per una reixa.

## Història

L'edifici, tal com era al 1982, provenia de la reforma d'una sèrie de cases entre mitgeres que foren transformades en hotel. Es va canviar la distribució interior però conservar les crugies i les obertures de la façana.

## Referències

* 1 2 «Hotel Suís». Inventari del Patrimoni Arquitectònic. Direcció General del Patrimoni Cultural de la Generalitat de Catalunya. [Consulta: 1r novembre 2017].

## Enllaços externs

* Hotel Suís Arxivat 2016-03-03 a Wayback Machine., fitxa del catàleg de l'Ajuntament